Prima țară din Europa care oprește vaccinarea cu Johnson & Johnson.
Suedia oprește vaccinarea cu serul produs de Johnson & Johnson și așteaptă concluziile analizei EMA. Au fost raportate reacții similare vaccinului AstraZeneca. SUA a întrerupt vaccinarea Johnson & Johnson din cauza unor probleme de coagulare a sângelui.
Agenția Suedeză pentru Sănătate a declarat, miercuri, că va întrerupe planurile de a începe vaccinările folosind vaccinul COVID-19 al Johnson & Johnson în urma unor cazuri rare de cheaguri de sânge similare celor raportate pentru vaccinul AstraZeneca, transmite Reuters.Agenția pentru Sănătate a declarat că nu va începe vaccinările și va aștepta rezultatele unei revizuiri de către Agenția Europeană pentru Medicamente. Vaccinul nu a fost încă utilizat în Suedia.Marți, agențiile federale de sănătate din SUA au recomandat întreruperea utilizării vaccinului COVID-19 dezvoltat de Johnson & Johnson, după ce șase femei cu vârste sub 50 de ani prezintă riscul de a dezvolta cheaguri de sânge. Reprezentanții Johnson & Johnson au anunțat că vor întârzia lansarea vaccinului în Europa, la o săptămână după ce autoritățile de reglementare au declarat că examinează apariția de cheaguri de sânge rare la patru persoane vaccinate din Statele Unite, potrivit sursei citate.